**PAPILDOMAS Susitarimas Nr. 2**

**PRIE 2024 M. LIEPOS 4 D. SUTARTIES NR. 22-1253**

2024 m. \_\_\_\_\_\_\_\_\_\_\_\_\_\_\_\_ d. Nr.

Panevėžys

**Panevėžio miesto savivaldybės administracija,** juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama Savivaldybės administracijos direktorės Gintautės Atkočienės, veikiančios pagal Savivaldybės administracijos nuostatus, patvirtintus 2024 m. vasario 29 d. Panevėžio miesto savivaldybės tarybos sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir savivaldybės tarybos 2023 m. kovo 22 d. sprendimo Nr. 1-81 pripažinimo netekusiais galios“ (toliau - Užsakovas), ir

**AB „Panevėžio statybos trestas“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147732969, kurios registruota buveinė yra P. Puzino g. 1, Panevėžys, duomenys apie bendrovę kaupiami ir saugomi Juridinių asmenų registre,atstovaujamaAB Panevėžio statybos trestas filialo Gerbusta direktoriaus Kęstučio Kastricko, veikiančio (-ios) pagal AB „Panevėžio statybos trestas“ generalinio direktoriaus 2024 m. lapkričio 20 d. įgaliojimą Nr. 02-614,(toliau − Rangovas), toliau kartu vadinamos „Šalimis“, o kiekvienas atskirai – „Šalimi“;

atsižvelgiant įRangovo 2024 m. lapkričio 26 d. pateiktą raštą Nr. 32-621 Užsakovui dėl papildomų ir nevykdomų darbų (toliau – Raštas), Rangovo pateiktame pasiūlyme visų pateiktų papildomų darbų vertė yra 18 838,97 Eur be PVM, viso atsisakomų darbų vertė 12 847,85 Eur be PVM, kuriame yra išdėstytos sekančios aplinkybės:

A: atsižvelgiant į tai, kad Užsakovas pirkimo metu, Sutarties darbų apimtyse, nebuvo numatęs elektros pajungimo darbų, be kurių Sutartis nebūtų tinkamai įgyvendinta, todėl Rangovas teikia pasiūlymą reikalingiems atlikti papildomiems darbams ir papildomų darbų sąmatą Nr. 2. Rangovo pateiktame pasiūlyme papildomų darbų vertė yra **4853,69** Eur (keturi tūkstančiai aštuoni šimtai penkiasdešimt trys Eur 69 euro ct) be pridėtinės vertės mokesčio, **5872,97** Eur (penki tūkstančiai aštuoni šimtai septyniasdešimt du Eur ir 97 euro ct) su PVM.

B: atsižvelgiant į tai, kad Užsakovas pirkimo metu, Sutarties darbų apimtyse, nebuvo numatęs žalių plotų atstatymo darbų, o atlikus šaligatvių remonto darbus ir atsiradus skirtingiems dangų aukščiams reikalinga atlikti dangų plotų tvarkymo darbus. Be šių darbų Sutartis negali būti tinkamai įgyvendinta, todėl Rangovas teikia pasiūlymą reikalingiems atlikti papildomiems darbams ir papildomų darbų sąmatą Nr. 2.2. Rangovo pateiktame pasiūlyme papildomų darbų vertė yra **9 094,24** Eur (devyni tūkstančiai devyniasdešimt keturi Eur 24 euro ct) be pridėtinės vertės mokesčio, **11 004,03** Eur (vienuolika tūkstančių keturi Eur ir 03 euro ct) su PVM.

C: atsižvelgiant į tai, kad Rangovas nebuvo numatęs atskiros tinklų šulinių tvarkymo darbų kainos, be naujo šulinio dangčio keitimo, o jų keitimas, po dangčių būklės vertinimo nėra tikslingas, nutarta išskirti darbus ir juos pridėti prie papildomų darbų. Taipogi atsižvelgiant į Užsakovo pageidavimą dėl projekto ribose augančių medžių šaknų apsaugos pasirinkti medžių šaknų apsauginių grotų įrengimą, Rangovas teikia papildomų darbų sąmatą Nr. 2.3 Rangovo pateiktame pasiūlyme papildomų darbų vertė yra **4 891,04** Eur (keturi tūkstančiai aštuoni šimtai devyniasdešimt vienas Eur 04 euro ct) be pridėtinės vertės mokesčio, **5 918,16** Eur (penki tūkstančiai devyni šimtai aštuoniolika Eur ir 16 euro ct) su PVM.

D: atsižvelgiant į tai, kad Rangovui vykdant Sutartyje numatytus darbus pagal projektą, paaiškėjo, kad projekto žiniaraščio kiekiai nėra tikslūs, todėl Rangovas teikia pasiūlymą dėl darbų ir kiekių mažinimo:

* Nevykdomų darbų sąmatą Nr. 1 Rangovas pateikia dėl pėsčiųjų tako įrengimo nevykdomų darbų, kurių vertė yra **8313,06** Eur (aštuoni tūkstančiai trys šimtai trylika Eur 06 euro ct) be pridėtinės vertės mokesčio, **10058,80** Eur (dešimt tūkstančių penkiasdešimt aštuoni Eur ir 80 euro ct) su PVM.
* Nevykdomų darbų sąmatą Nr. 1.2 Rangovas pateikia dėl vykdytų papildomų darbų apimčių mažinimo, kurių galutiniai kiekiai pasitvirtino pagal atliktų darbų išpildomąją dokumentaciją, kurių vertė yra **4497,05** Eur (keturi tūkstančiai keturi šimtai devyniasdešimt septyni Eur 05 euro ct) be pridėtinės vertės mokesčio, **5441,43** Eur (penki tūkstančiai keturi šimtai keturiasdešimt vienas Eur ir 43 euro ct) su PVM.
* Nevykdomų darbų sąmatą Nr. 1.3 Rangovas pateikia dėl apšvietimo šviestuvų perkabinimo paslaugos, vykdant darbus paaiškėjo, kad apšvietimo stulpų nuo kurių reikalinga nukabinti senus šviestuvus faktiškai yra 21 o ne 24 vnt. , todėl Rangovas teikia nevykdomų darbų sąmatą kuri yra **37,74** Eur (trisdešimt septyni Eur 74 euro ct) be pridėtinės vertės mokesčio, **45,67** Eur (keturiasdešimt penki Eur ir 67 euro ct) su PVM.

E: atsižvelgiant į tai, kad Užsakovas, po raštiško motyvuoto Rangovo kreipimosi, 2024 m. lapkričio 15 d. raštu Nr. 19-3585(4.45E) „DĖL SUTARTIES NR. 22-1253 SUSTABDYMO“ leido stabdyti sutartį, o šiuo Raštu Rangovas informuoja, kad sutarties stabdymo aplinkybės išnyko, todėl prašo nuo 2024 m. gruodžio 4 d. atnaujinti sutarties vykdymą.

Šalys sudarė šį papildomą susitarimą Nr. 2 (toliau – Susitarimas) prie 2024 m. liepos 4 d. sutarties Nr. 22-1253 „Panevėžio miesto S. Daukanto gatvės kapitalinio remonto darbai“ (toliau – Sutartis) ir vadovaujantis Sutarties 17.5 punktu, 17.5.1, 17.5.2, 17.5.3 papunkčiais ir 18.4 punktu, Viešųjų pirkimų įstatymo 89 straipsnio 1 dalies 2 punktu, ir atsižvelgdamos į Rangovo pateiktą Raštą Šalys sudarė šį Susitarimą ir susitarė:

1. Pakeisti 3.1. ir 4.1.2. papunkčius ir juos išdėstyti taip:

,,3.1. Sutartyje yra pasirinktas šis kainos apskaičiavimo būdas: fiksuotos kainos. Pradinė Sutarties vertė ir Sutartyje nurodytų atliekamų Darbų kaina be pridėtinės vertės mokesčio (toliau – PVM) – 310 889,52 Eur (trys šimtai dešimt tūkstančių aštuoni šimtai aštuoniasdešimt devyni eurai 52 ct), PVM – 65 286,80 Eur (šešiasdešimt penki tūkstančiai du šimtai aštuoniasdešimt šeši eurai 80 ct), Darbų kaina su PVM – 376 176,32 Eur (trys šimtai septyniasdešimt šeši tūkstančiai šimtas septyniasdešimt šeši eurai 32 ct) (toliau – Darbų kaina / Sutarties kaina). Darbų kainos sudedamosios dalys pateikiamos Įkainotos veiklos sąraše (Sutarties 1 priedas), kuris yra neatskiriama Sutarties dalis.

4.1.2. **Darbų pabaiga – 2024 m. gruodžio 18 d.** Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai, pasirašyti visi darbų priėmimo – perdavimo aktai ir, atlikus statybos užbaigimo procedūras, pasirašyti / patvirtinti / užregistruoti Statinio statybos užbaigimo dokumentai, vadovaujantis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ ir kitų Lietuvos Respublikos teisės aktų, reglamentuojančių statybos užbaigimą, reikalavimais.“

2. Padidinti Įkainotos veiklos sąrašo (Sutarties priedas Nr. 1) 1 punkto ,,Gatvės kapitalinio remonto darbai ir kt. (Bendroji / Susisiekimo dalis)“ kainą 1 175,16 Eur (tūkstantis šimtas septyniasdešimt penki eurai 16 ct) be PVM. Padidinti Įkainuotos veiklos sąrašo (Sutarties priedas Nr. 1) 2 punkto „Gatvės apšvietimas ir kt. (Elektrotechnika. Gatvių apšvietimo elektros tinklų dalis)“ kainą 4 815,95 Eur (keturi tūkstančiai aštuoni šimtai penkiolika eurų 95 ct).

3. Darbų ir Sutarties vykdymas atnaujinimas nuo 2024 m. gruodžio 4 d.

4. Kitos Sutarties sąlygos lieka nepakeistos.

5. Susitarimas sudaromas lietuvių kalba ir Šalių pasirašomas kvalifikuotu elektroniniu parašu.

6. Susitarimas sudaromas 1 (vienu) egzemplioriumi.

**PRIDEDAMA:**

1. Lokalinė sąmata – Papildomų darbų sąmata Nr. 2, 1 lapas;
2. Lokalinė sąmata – Papildomų darbų sąmata Nr. 2.2, 1 lapas;
3. Lokalinė sąmata – Papildomų darbų sąmata Nr. 2.3, 1 lapas;
4. Lokalinė sąmata – Nevykdomų darbų sąmata Nr. 1, 1 lapas;
5. Lokalinė sąmata – Nevykdomų darbų sąmata Nr. 1.2, 1 lapas;
6. Lokalinė sąmata – Nevykdomų darbų sąmata Nr. 1.3, 1 lapas;
7. Sutarties Nr. 1 priedas ( Įkainuotos veiklos sąrašas), 1 lapas.

**Šalių parašai:**

|  |  |  |
| --- | --- | --- |
| **Užsakovas**  **Panevėžio miesto savivaldybės administracija**  Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. (8 45) 501 360  El. paštas [administracija@panevezys.lt](mailto:administracija@panevezys.lt)  A. s. LT70 7300 0100 9139 8016  „Swedbank“, AB  Banko kodas 73000 | **Rangovas**  **AB Panevėžio statybos trestas**  Juridinio asmens kodas 147732969  PVM mokėtojo kodas LT477329610  P. Puzino g.1, 35173, Panevėžys  Tel. +370 618 21360  El. paštas pst@pst.lt  A. s. LT94 7300 0100 0007 4994  „Swedbank“, AB  Banko kodas 73000 | **Rangovas**  **UAB „Fegda“**  Įmonės kodas 110801759  PVM mokėtojo kodas LT108017515  Geologų g. 12, LT-02190 Vilnius  Tel. (8 5) 2306234  El. paštas [vilnius@fegda.lt](mailto:vilnius@fegda.lt)  A.s. Nr. LT27 2150 0510 0001 1527  OP Corporate Bank plc, Lietuvos filialas  Banko kodas 21500 |
| \_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | \_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | Generalinis direktorius Jonas Jablonskis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |